2007R0038 — LT — 28.02.2007 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS REGLAMENTAS (EB) Nr. 38/2007

2007 m. sausio 17 d.

skelbiantis nuolatinį konkursą perparduoti eksportui Belgijos, Čekijos, Ispanijos, Airijos, Italijos, Vengrijos, Lenkijos, Slovakijos ir Švedijos intervencinių agentūrų laikomą cukrų







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo ( 1 ), ypač į jo 40 straipsnio 1 dalies g punktą ir 40 straipsnio 2 dalies d punktą, kadangi: (1) 2006 m. birželio 29 d. Komisijos reglamento (EB) Nr. 952/2006 dėl Tarybos reglamento (EB) Nr. 318/2006 taikymo taisyklių, susijusių su cukraus vidaus rinkos valdymu ir kvotų sistema ( 2 ), 39 straipsnio 1 dalyje nustatyta, kad intervencinės agentūros gali parduoti cukrų tik Komisijai priėmus atitinkamą sprendimą. (2) Belgija, Čekija, Ispanija, Airija, Italija, Vengrija, Lenkija, Slovakija ir Švedija turi intervencinių cukraus atsargų. Reaguojant į rinkos poreikius, tikslinga paskelbti nuolatinį konkursą dėl šių atsargų pateikimo eksportui. (3) Siekiant išvengti piktnaudžiavimo, susijusio su cukraus sektoriaus produktų, už kuriuos gali būti skiriama eksporto grąžinamoji išmoka, reimportu ar pakartotiniu įvežimu į Bendriją, grąžinamoji išmoka neturėtų būti nustatyta Vakarų Balkanų šalims. (4) Siekiant atsižvelgti į padėtį Bendrijos rinkoje, reiktų numatyti nuostatą, pagal kurią Komisija kiekviename daliniame konkurse nustatytų didžiausią eksporto gražinamąją išmoką. (5) Belgijos, Čekijos, Ispanijos, Airijos, Italijos, Vengrijos, Lenkijos, Slovakijos ir Švedijos intervencinės agentūros turėtų pranešti Komisijai apie gautus pasiūlymus. Konkurso dalyvių tapatybė neturėtų būti atskleista. (6) Remiantis Reglamento (EB) Nr. 952/2006 42 straipsnio 1 dalies d punktu, konkurso laimėtojo mokėtina kaina nustatoma konkurso sąlygose. (7) Remiantis Reglamento (EB) Nr. 952/2006 42 straipsnio 2 dalies e punktu, tikslinga nustatyti eksporto licencijų galiojimo laikotarpį. (8) Siekiant užtikrinti gerą intervencinių cukraus atsargų administravimą, derėtų nustatyti, kad valstybės narės turi pranešti Komisijai apie faktiškai parduotą ir eksportuotą kiekį. (9) Reglamento (EB) Nr. 952/2006 59 straipsnio 2 dalyje nustatyta, kad 2001 m. birželio 27 d. Komisijos reglamentas (EB) Nr. 1262/2001, nustatantis išsamias Tarybos reglamento (EB) Nr. 1260/2001 nuostatų dėl intervencinių agentūrų vykdomo cukraus supirkimo ir pardavimo įgyvendinimo taisykles ( 3 ), ir toliau taikomas cukrui, intervencinių agentūrų priimtam iki 2006 m. vasario 10 d. Tačiau perparduodant intervencinį cukrų toks atskyrimas nebūtinas; be to, dėl jo įgyvendinimo valstybėms narėms kiltų administracinių sunkumų. Todėl pagal šį reglamentą perparduodant intervencinį cukrų tikslinga atsisakyti taikyti Reglamentą (EB) Nr. 1262/2001. (10) Nustatant valstybės narės kiekius, kuriuos konkurso laimėtojai gali pirkti, kai Komisija nustato maksimalią eksporto grąžinamąją išmoką, turėtų būti atsižvelgta į kiekius, kuriuos suteikta teisė pirkti pagal 2006 m. liepos 7 d. Komisijos reglamentą (EB) Nr. 1039/2006 dėl nuolatinio konkurso perparduoti Bendrijos rinkoje Belgijos, Čekijos, Vokietijos, Ispanijos, Airijos, Italijos, Vengrijos, Lenkijos, Slovėnijos, Slovakijos ir Švedijos intervencinių agentūrų laikomą cukrų paskelbimo ( 4 ). (11) Cukraus vadybos komitetas nepateikė nuomonės per Komiteto pirmininko nustatytą terminą, kadangi: PRIĖMĖ ŠĮ REGLAMENTĄ:







▼M1

1 straipsnis

Belgijos, Čekijos, Ispanijos, Airijos, Italijos, Vengrijos, Lenkijos, Slovakijos ir Švedijos intervencinės agentūros nuolatinio konkurso tvarka siūlo parduoti eksportui į visas paskirties vietas, išskyrus Andorą, Gibraltarą, Seutą, Melilją, Šventąjį Sostą (Vatikano Miesto Valstybę), Lichtenšteiną, Livinjo ir Campione d‘Italia administracinius vienetus, Heligolando salą, Grenlandiją, Farerų salas, Kipro dalis, kurių nekontroliuoja Kipro Respublikos Vyriausybė, Albaniją, Kroatiją, Bosniją ir Hercegoviną, Buvusiąją Jugoslavijos Respubliką Makedoniją, Serbiją ( 5 ) ir Juodkalniją, 852 681 toną intervencinės agentūros priimto cukraus, kurį galima eksportuoti. Didžiausi valstybėms narėms skirti kiekiai nurodyti I priede.

▼B

2 straipsnis

1. Pasiūlymai pirmajam daliniam konkursui priimami nuo 2007 m. sausio 19 d. iki 2007 m. sausio 24 d. 15 val. Briuselio laiku.

Pasiūlymų pateikimo antrajam ir vėlesniems daliniams konkursams laikotarpiai pradedami skaičiuoti pirmąją darbo dieną po atitinkamo ankstesnio laikotarpio pabaigos. Jie baigiasi 15 val. Briuselio laiku:

— 2007 m. vasario 7 ir 21 d.,

— 2007 m. kovo 7 ir 28 d.,

— 2007 m. balandžio 18 ir 25 d.,

— 2007 m. gegužės 9 ir 23 d.,

— 2007 m. birželio 13 ir 27 d.,

— 2007 m. liepos 11 ir 18 d.,

— 2007 m. rugpjūčio 8 ir 29 d.,

— 2007 m. rugsėjo 12 ir 26 d.,

2. Pasiūlymai pateikiami cukrų saugančiai intervencinei agentūrai, kaip nurodyta I priede.

3 straipsnis

Suinteresuotosios intervencinės agentūros praneša Komisijai apie gautus pasiūlymus per dvi valandas nuo pasiūlymų pateikimo termino, nustatyto 2 straipsnio 1 dalyje, pabaigos.

Konkurso dalyvių tapatybė neatskleidžiama.

Apie pateiktus pasiūlymus pranešama elektroniniu būdu, naudojant II priede pateiktą formą.

Jeigu jokie pasiūlymai nepateikiami, valstybė narė per tą patį laiką apie tai praneša Komisijai.

4 straipsnis

1. Komisija nustato didžiausią eksporto grąžinamąją išmoką už baltąjį cukrų ir žaliavinį cukrų arba nusprendžia nepriimti pasiūlymų Reglamento (EB) Nr. 318/2006 39 straipsnio 2 dalyje nustatyta tvarka.

2. Vienai partijai numatytas kiekis sumažinamas tokiu tos partijos kiekiu, kurį tą pačią dieną konkurso laimėtojas gali pirkti pagal Reglamentą (EB) Nr. 1039/2006.

Jeigu nustačius kiekį, kurį konkurso laimėtojas gali pirkti taikant didžiausią eksporto grąžinamąją išmoką, nustatytą remiantis 1 dalimi, viršijamas vienai partijai numatytas sumažintas kiekis, konkurso laimėtojui skirtas kiekis sumažinamas iki tokio numatyto sumažinto kiekio.

Jeigu nustačius kiekį, kurį valstybėje narėje gali pirkti visi konkurso laimėtojai, siūlantys tokią pat grąžinamąją išmoką už vieną partiją, viršijamas tokiai partijai numatytas sumažintas kiekis, šis kiekis paskirstomas taip:

a) turimą kiekį proporcingai padalijant atitinkamiems konkurso dalyviams pagal kiekvieno iš jų pasiūlymuose nurodytą visą kiekį ar

b) turimą kiekį paskirstant atitinkamiems konkurso dalyviams pagal kiekvienam iš jų nustatytą didžiausią kiekį tonomis, ar

c) traukiant burtus.

3. Remiantis Reglamento (EB) Nr. 952/2006 42 straipsnio 1 dalies d punktu, konkurso laimėtojo mokėtina kaina yra 632 EUR už baltojo cukraus toną ir 497 EUR už žaliavinio cukraus toną.

5 straipsnis

1. Eksporto licencijos paraiškų ir licencijų 20 langelyje pateikiamas vienas iš III priede nurodytų įrašų.

2. Pagal dalinio konkurso rezultatus išduotos eksporto licencijos galioja nuo jų išdavimo dienos iki penktojo mėnesio skaičiuojant nuo mėnesio, kai buvo paskelbtas tas dalinis konkursas, pabaigos.

6 straipsnis

1. Ne vėliau kaip per penkias darbo dienas po to, kai Komisija nustato didžiausią eksporto grąžinamąją išmoką, atitinkamos intervencinės agentūros pagal IV priede nurodytą pavyzdį praneša Komisijai apie tikslų daliniame konkurse parduotą kiekį.

2. Ne vėliau nei kiekvieno kalendorinio mėnesio pabaigoje valstybės narės Komisijai praneša ankstesnio kalendorinio mėnesio duomenis apie cukraus kiekius pagal kompetentingoms institucijoms grąžintas eksporto licencijas ir apie atitinkamą eksportuoto cukraus kiekį, atsižvelgiant į Komisijos reglamento (EB) Nr. 1291/2000 8 straipsnio 4 ir 5 dalyse leistiną nuokrypį ( 6 ).

7 straipsnis

Nukrypstant nuo Reglamento (EB) Nr. 952/2006 59 straipsnio 2 dalies, tas reglamentas taikomas cukraus, kurį intervencinė agentūra priėmė iki 2006 m. vasario 10 d., perpardavimui, kaip nustatyta šio reglamento 1 straipsnyje.

8 straipsnis

Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

This Regulation shall be binding in its entirety and directly applicable in all Member States.









I PRIEDAS







Intervencinio cukraus turinčios valstybės narės Valstybė narė Intervencinė agentūra Intervencinių agentūrų laikomi kiekiai, kurie gali būti parduoti eksportui (tonomis) Belgija Bureau d’intervention et de restitution belge/Belgisch Interventie- en Restitutiebureau (BIRB)Rue de Trèves, 82/Trierstraat 82B-1040 Bruxelles/B-1040 BrusselTél./Tel. (32-2) 287 24 11Fax (32-2) 287 25 24 28 648,00 Čekija Státní zemědělský intervenční fondOddělení pro cukr a škrobVe Smečkách 33CZ-11000 PRAHA 1Tel.: (420) 222 87 14 27Fax: (420) 222 87 18 75 35 902,72 Ispanija Fondo Español de Garantía AgrariaBeneficencia, 8E-28004 MadridTel. (34) 913 47 64 66Fax (34) 913 47 63 97 43 084,00 Airija Intervention SectionOn Farm InvestmentSubsidies & Storage DivisionDepartment of Agriculture & FoodJohnstown Castle EstateWexfordIrelandTél.: (00 353) 53 63437Fax: (00 353) 9142843 12 000,00 Italija AGEA — Agenzia per le erogazioni in agricolturaUfficio ammassi pubblici e privati e alcoolVia Torino, 4500185 RomaTel. (39 06) 49 49 95 58Fax: (39 06) 49 49 97 61 492 791,70 Vengrija Mezőgazdasági és Vidékfejlesztési Hivatal (MVH)(Agricultural and Rural Development Agency)Soroksári út 22–24.HU-1095 BudapestTel.: 36/1/219-6213Fax: 36/1/219-8905 vagy 36/1/219-6259 138 592,90 Lenkija Agencja Rynku RolnegoBiuro CukruDział Dopłat i InterwencjiNowy Świat 6/1200-400 WarszawaTél.: +48 22 661 71 30Fax: +48 22 661 72 77 8 623,00 Slovakija Pôdohospodárska platobná agentúraOddelenie cukru a ostatných komodítDobrovičova 12815 26 BratislavaSlovenská republikaTel.: (421-2) 58 24 32 55Fax: (421-2) 53 41 26 65 34 000,00 Švedija Statens jordbruksverkS-551 82 JönköpingTél.: (46-36) 15 50 00Fax: (46-36) 19 05 46 59 038,00









II PRIEDAS

3 straipsnyje minėto pranešimo Komisijai pavyzdys

Forma ( 7 )

Nuolatinis konkursas perparduoti intervencinių agentūrų laikomą cukrų

Reglamentas (EB) Nr. 38/2007







1 2 3 4 5 Intervencinį cukrų parduodanti valstybė narė Konkurso dalyvių numeravimas Partijos Nr. Kiekis (t) Eksporto grąžinamoji išmoka EUR/100 kg 1 2 3 etc.









III PRIEDAS

5 straipsnio 1 dalyje nurodyti įrašai

bulgarų kalba : Изнесено с възстановяване съгласно Регламент (ЕО) № 38/2007

ispanų kalba : Exportado con restitución en virtud del Reglamento (CE) no 38/2007

čekų kalba : Vyvezeno s náhradou podle nařízení (ES) č. 38/2007

danų kalba : Eksporteret med restitution i henhold til forordning (EF) nr. 38/2007

vokiečių kalba : Mit Erstattung ausgeführt gemäß der Verordnung (EG) Nr. 38/2007

estų kalba : Eksporditud toetusega vastavalt määrusele (EÜ) nr 38/2007

graikų kalba : Εξαγωγή με επιστροφή σύμφωνα με τον κανονισμό (ΕΚ) αριθ. 38/2007

anglų kalba : Exported with refund pursuant to Regulation (EC) No 38/2007

prancūzų kalba : Exporté avec restitution conformément au règlement (CE) no 38/2007

italų kalba : Esportato con restituzione ai sensi del regolamento (CE) n. 38/2007

latvių kalba : Saskaņā ar Regulu (EK) Nr. 38/2007 eksportēts, saņemot kompensāciju

lietuvių kalba : Eksportuota su grąžinamąja išmoka, remiantis Reglamentu (EB) Nr. 38/2007

vengrų kalba : Visszatérítéssel exportálva a 38/2007/EK rendelet szerint

maltiečių kalba : Esportat b’rifużjoni skond ir-Regolament (KE) Nru 38/2007

olandų kalba : Uitgevoerd met restitutie overeenkomstig Verordening (EG) nr. 38/2007

lenkų kalba : Wywóz objęty refundacją zgodnie z rozporządzeniem (WE) nr 38/2007

portugalų kalba : Exportado com restituição, nos termos do Regulamento (CE) n.o 38/2007

rumunų kalba : Exportat cu restituire în baza Regulamentului (CE) nr. 38/2007

slovakų kalba : Vyvezené s náhradou podľa nariadenia (ES) č. 38/2007

slovėnų kalba : Izvoženo z nadomestilom v skladu z Uredbo (ES) št. 38/2007

suomių kalba : Viety asetuksen (EY) N:o 38/2007 mukaisella vientituella

švedų kalba : Exporterat med exportbidrag enligt förordning (EG) nr 38/2007









IV PRIEDAS

6 straipsnio 1 dalyje nurodyto pranešimo Komisijai pavyzdys

Forma ( 8 )

… dalinis konkursas perparduoti intervencinių agentūrų laikomą cukrų

Reglamentas (EB) Nr. 38/2007







1 2 Intervencinį cukrų parduodanti valstybė narė Faktiškai parduotas kiekis (tonomis)